MTÜ Hoovõtukeskuse algatus tegeleb aina kasvava põhikooli noorte koolist väljalangemisega. Vabaühenduse eesmärk on koolikohustuse mittetäitmise probleemi ennetada läbi uuendusliku tugiperede süsteemi loomise. Hoovõtukeskuse projektijuhi, Tiina Alasoo sõnul teeb lahenduse uuenduslikuks justnimelt tugiperede (ingl. Mentor Families) süsteemi rakendamine. „Sellise lähenemise teel saab iga programmi valitud noor toetuda kolmele tugiisikule, kel kõigil on oma roll ning erinev ja teineteist täiendav taust. Varem ei ole Eestis sellisel moel tugiteenust pakutud,“ teatab ta. Teenuse pakkumisega alustatakse Läänemaal ning loodetakse laieneda üle-Eestiliseks. MTÜ Hoovõtukeskus teeb tihedat koostööd mitmete vabaühendustega, Tallinna Ülikooli Haapsalu Kolledžiga, Rajaleidjaga, Läänemaa omavalitsustega ja paljude teistega.
KÜSKi juhtaja Agu Laiuse sõnul tõusis Hoovõtukeskuse projekt teiste seast esile, kuna soovib uudsel moel hakata tegelema koolist väljalangevuse probleemi ennetamisega ning nende idee omab potentsiaali rakenduda nii meil kui ka laiemalt välismaalgi. Tema sõnul on Eesti vabaühendusi vaja innustada kasutama uusi leidlikke lahendusi ja toetada nende innovatsioonivõimekust. KÜSK püüab tulevikus selleks ka toetusmeetmeid kavandada.
Heateo tegevjuht Maris Ojamuru lisas: „Soovisime konkursi korraldamisega anda selge signaali ühiskonnale, et toetame uuenduslike lahenduste kasvu kriitilistele ühiskondlikele probleemidele. Kui varasemalt oleme kõnetanud peamiselt vabakonda, siis seekord ja lähitulevikus püüame otsinguga jõuda ka teiste ühiskonna osapoolteni – teadusasutused, ärisektor, avalik sektor. Kompleksseid ühiskondlikke probleeme suudame efektiivselt lahendada vaid koosmõju tulemusel. “
Kodanikuühiskonna Sihtkapital (KÜSK) ning Heateo SA korraldasid sotsiaalse innovatsiooni konkurssi sellel aastal esimest korda. Ideid laekus konkursile 25, millest enamik keskendus sotsiaalprobleemidele, kuid lisaks otsiti konkursitöödes lahendusi ruumiplaneerimise, huvihariduse ja noorsootöö valdkonna küsimustele. Konkursi võitja MTÜ Hoovõtukeskuse algatuse eduga on võimalik end kursis hoida külastades sotsiaalse innovatsiooni blogi www.novus.ee ning läbi Hoovõtukeskuse, KÜSKi ja Heateo kodulehekülgede.
KÜSK on siseministri valitsemisalasse kuuluv organisatsioon, mille eesmärgiks on toetada vabaühenduste arengut ja tugevdada kodanikuühiskonda. Aastate jooksul on erinevate konkursside ja taotlusvoorude raames arendatud sadade vabaühenduste võimekust ning toetatud kodanikualgatuslikke ettevõtmisi üle Eesti.
2003. aastal loodud Heateo Sihtasutus käivitab ja kasvatab suure ühiskondliku mõjuga algatusi ning edendab sotsiaalse innovatsiooni ja strateegilise filantroopia valdkondi Eestis. Heateo Sihtasutus on tugevaks aidanud mitmed ettevõtmised nagu SOS Lasteküla, Uuskasutuskeskus, Noored Kooli, Kiusamisvaba Kool ja mitmeid teisi.
Lisainfo:
Mari-Liis Dolenko, SA Kodanikuühiskonna Sihtkapital (6556423; firstname.lastname@example.org)
Seekordne Heateo uudiskiri annab hea ülevaate sellest, mis teemadega me igapäevaselt Heateos tegeleme. Vaimse tervise valdkonda uute inimeste ja sekkumiste toomine, kutset mitteomavate õpetajate uurimine koos antropoloogidega, Ukrainast lahkuma pidanud laste koolitee jätkamise toetamine ja uued algatused NULA inkubaatoris, mis tegutsevad näiteks taaskasutuse (ReStailit), rattarikkuse (Kooliratas) või hoopis väikeste lastega peredele uute lahenduste pakkumisega (Leluelu, Om Nom). Ja paljud asjad, mis välja ei paistagi.
Heateo vabatahtlike kogukond sai maikuus täiendust - meiega liitus Andreas Holst. Vahepeal paar aastat Hollandis elanud ja Maastrichti ülikoolis psühholoogiat õppinud Andreas panustab oma tugevate valdkonnateadmistega vaimse tervise teemadesse, mis on Heateo Mõjufondi fookuses.
Kuidas tuua Pausil Paula tagasi kooli, kas Eeskujulik Eleri peab õpetajaametis vastu, kuidas saaks Alternatiivne Alliki rohkem õpetamisele keskenduda, miks juhtkond Realist Reimo tagasisidet ei kuula, kuidas pakkuda Ambitsioonikale Ameliale koolis paremaid karjäärivõimalusi ja millest unistab Raudvara Raili? Rakendusliku Antropoloogia Keskus lõi uuringu tulemusena õpetajate persoonad, et aidata ületada õpetajate järelkasvuga seotud väljakutseid.